Vandat ons daar aangekom het was alles perfek. Die ontbyt was heerlik en word op versoek in die bed bedien. Die kamer was skoon en Fish, die gasheer, was vriendelik en besonders hulpvaardig. Ons kan dit vir almal aanbeveel en sal definitief in die toekoms weer daar oorbly!
Daar is 'n mooi uitstig en die kamers het regtig al die geriewe. Die badkamers met die Jacuzzi bad en dubbelstort is fantasies. 'n Paar negatiewe aspekte is die feit dat mens die verkeer heeldag kan hoor, want die lodge is reg bokant die hoofpad na Knysna. Daar was ook 'n probleem met warm water wanneer ons wou bad.
Wat 'n heerlike middag en aand. Snoesige kaggelvuur in die hoofgebou, met 'n sjerrie vir die koue dae. Die kamers is privaat, met pragtige dekor. Dit sou ideaal wees om meer as een dag te bly, want dis so 'n lieflike plek. Die ontbyt word keurig voorberei en bedien, met goeie kwaliteit produkte. Dankie aan Samuel wat 'n absolute vonds is.
Die plek is regtig baie mooi, die uitsig is genoeg om jou asem weg te vat en die mense se diens en vriendelikheid is beslis iets om oor huis toe te skryf. Sal beslis weer teruggaan en as iemand 'n wittebrood beplan kan ek met volle sekerheid sê: hierdie is beslis 'n plek om na te kyk.
Elephant Hide of Knysna Guest Lodge sal ek definitief aanbeveel vir enige persoon. Die diens was uitstekend en hulle het dit soos jou eie huis laat voel. Die uitsig van die kamers was ongelooflik en dit was baie privaat. Ek sal enige tyd weer soontoe gaan en oorslaap.